Rozsudok Všeobecného súdu (ôsma komora) z 22. decembra 2021 – D & A Pharma/EMA
(vec T‑381/21)
„Žaloba o neplatnosť – Humánne lieky – Povolenie na uvedenie lieku Hopveus na trh – Neobnovenie stálej vedeckej poradnej skupiny – Nedostatok záujmu na konaní – Neprípustnosť“
1.      Žaloba o neplatnosť – Fyzické alebo právnické osoby – Záujem na konaní – Žaloba, ktorá môže priniesť žalobcovi prospech – Žaloba proti rozhodnutiu Európskej agentúry pre lieky (EMA) o neobnovení stálej vedeckej poradnej skupiny – Záujem vzťahujúci sa na budúce a neisté situácie – Nedostatok záujmu na konaní – Neprípustnosť
(článok 263 štvrtý odsek ZFEÚ)
(pozri body 23 – 25, 27, 28, 35, 36, 41)
2.      Žaloba o neplatnosť – Právomoc súdu Únie – Návrhy smerujúce k tomu, aby bol inštitúcii udelený príkaz – Neprípustnosť
(článok 263 ZFEÚ)
(pozri body 30, 31)
Predmet
Návrh podľa článku 263 ZFEÚ na zrušenie rozhodnutia EMA neobnoviť vedeckú poradnú skupinu pre psychiatriu Výboru pre lieky na humánne použitie, ktoré implicitne vyplýva z verejnej výzvy na vyjadrenie záujmu pre odborníkov stať sa členmi vedeckých poradných skupín EMA a z tlačového komuniké EMA z 5. mája 2021
Výrok
1.
Žaloba sa zamieta ako neprípustná.
2.
Konanie o návrhu Európskeho parlamentu na vstup vedľajšieho účastníka do konania sa zastavuje.
3.
Debregeas et associés Pharma (D&A Pharma) je povinná nahradiť trovy konania.
4.
Parlament znáša svoje vlastné trovy konania súvisiace s jeho návrhom na vstup vedľajšieho účastníka do konania.